Camaldoli
Camaldoli je zaselak sela Poppi u Italiji u Provinciji Arezzo, u Regiji Toscana, u kom je prema procjeni iz 2011. živjelo 35 stanovnika.

Geografske karakteristike 

Camaldoli leži u srcu nacionalnog parka Foreste Casentinesi, Monte Falterona e Campigna, u brdima Apenina na nadmorskoj visini od 916 metara, udaljen od Arezza 45 km prema sjeveru.

Historija 

Camaldoli je čuven po istoimenom kamaldolijanskom eremitoriju, kog je osnovao Romuald oko 1012. U njemu je nastala pustinjačka kongregacija, koja je i po njemu dobila svoje ime - Kamaldolijanci. U tom samostanu djelovao je i antički farmaceutski laboratorij u kom su monasi spravljali kojekakve lijekove.
Današnja apoteka, sa finim namještajem od oraha, datira iz 1543. U baroknoj crkvi nalaze se djela Giorgia 

Vasaria.
Eremitorij je još od renesanse postao važan centar kulture, u kom je nakon 1520. djelovala jedna od prvih štamparija.

Među brojnim kamaldolijancima koji su živjeli u tom eremitoriju bio je i Raniero Ranieri, koji je kasnije postao papa Paskal II.

Vidi još 
 Eremitorij Camaldoli

Reference

Vanjske veze 

 Foresteria del Monastero di Camaldoli 
 La Comunità Monastica di Camaldoli 

Naselja u provinciji Arezzo
Wikiprojekat geografija/Naselja u Italiji